Professor sterf ná staptog | Netwerk24
Professor sterf ná staptog
Die bekende wetenskaplike prof. Bob Scholes het Woensdag ná 'n staptog gesterf.
Scholes, 'n klimatoloog aan die Universiteit van die Witwatersrand, het luidens 'n verklaring van die universiteit se fakulteit vir wetenskap Woensdag in die noorde van Namibië gaan stap.
"Dis 'n hartseer, hartseer dag vir Wits. Bob is onvervangbaar," lui die verklaring.
Die Wits Rural Knowledge Hub het ook sy medelye uitgespreek.
"Die afsterwe van prof. Bob Scholes is letterlik 'n verlies vir die planeet. Hy was 'n reus in ekostelsel- en volhoubaarheidswetenskap en 'n begaafde onderwyser," lui die verklaring.
Die Sentrum vir Groen-ekonomie het Scholes op Twitter beskryf as een van Suid-Afrika se mees bekroonde en geliefde wetenskaplikes en sê hy was geskok om van sy dood te verneem.
We are shocked to learn of the passing of one of South Africa's most accomplished and celebrated #globalchange scientist Prof Bob Scholes. #RIP pic.twitter.com/2IkuRI9Jz9